Фолк-метал гурт TerraKod прэзентаваў сінгл “Мята” на партале ultra-music.com. Рэліз зьмяшчае дзьве версіі загалоўнай песьні – беларускую і польскую, а таксама канцэртны баевік “Брудныя танцы”. Абедзьве песьні ўвойдуць у склад альбому, над запісам якога музыкі працуюць цяпер. Назва яго пакуль трымаецца ў сакрэце. Сінгл дае зразумець, якім будзе лонгплэй: цяжкая гітарная музыка з нязьменнай дудой і гендэрна роўнай вакальнай парай наперадзе. Каментуе вакаліст калектыву Байсан, — “Песьня “Мята” – лакмус душы рок-музыканта. Менавіта таму яна была абраная для першага сінглу з альбому. Мы імкнемся максімальна гарманічна спалучаць народныя матывы з сацыяльнай лірыкай – таму героем гэтай песьні ня мог стаць ніхто акрамя Эрнэста Хэмінгуэя. Мы не маралісты і наша творчасьць – шчырая рэфлексія на жыцьцё, як яно ёсьць. Такім, глабальна і будзе ўвесь альбом – чад, дуда і брудныя танцы.”